Πολ Σάμιουελσον

Ο Πολ Σάμιουελσον (Paul Anthony Samuelson, 15 Μαΐου 1915 – 13 Δεκεμβρίου 2009) ήταν Αμερικανός οικονομολόγος και ο πρώτος Αμερικανός που κέρδισε το Βραβείο Νόμπελ Οικονομικών Επιστημών. Οι Σουηδικές Βασιλικές Ακαδημίες δήλωσαν, κατά την απονομή του βραβείου το 1970, ότι "έχει κάνει περισσότερα από οποιονδήποτε σύγχρονο οικονομολόγο για να ανεβάσει το επίπεδο της επιστημονικής ανάλυσης στην οικονομική θεωρία". Ο οικονομικός ιστορικός Ράνταλ Ε. Πάρκερ τον χαρακτήρισε "πατέρα της σύγχρονης οικονομίας" και οι New York Times τον ανέφεραν ως τον "κορυφαίο ακαδημαϊκό οικονομολόγο του 20ού αιώνα".

Βιογραφία 
Γεννήθηκε στο Γκάρι της Ιντιάνα. Ακολούθησε σπουδές στα πανεπιστήμια του Χάρβαρντ και του Σικάγο. Ο Σάμιουελσον ενέταξε τις μαθηματικές μεθόδους στην οικονομία. Δίδαξε στο Τεχνολογικό Ινστιτούτο Μασαχουσέτης και χρημάτισε σύμβουλος οικονομικών της κυβέρνησης των ΗΠΑ. Το 1970 τιμήθηκε με το βραβείο Νόμπελ Οικονομικών Επιστημών.

Απεβίωσε στο Μπέλμοντ της Μασαχουσέτης έπειτα από βραχυχρόνια ασθένεια σε ηλικία 94 ετών στις 13 Δεκεμβρίου 2009.

Έργο 
Θεωρείται ο "πατέρας" της σύγχρονης οικονομικής θεωρίας του Κέινς και ότι ανέπτυξε την νεοκλασική οικονομική επιστήμη. Η διδακτορική διατριβή του οικονομολόγου με τίτλο Τα θεμέλια της Οικονομικής Ανάλυσης (εκδόθηκε το 1947) αποτελεί θεμελιώδη εργασία για τα σύγχρονα οικονομικά μαθηματικά. Στο έργο αυτό ο Σάμιουελσον πραγματεύεται με μαθηματική μέθοδο τα σπουδαιότερα οικονομικά προβλήματα, ενώ σε άλλο έργο, με τίτλο Οικονομικά, ασχολήθηκε με τις οικονομικές επιδράσεις.

Παραπομπές

Εκδόσεις 
 Foundations of Economic Analysis, Harvard University Press (1947, βελτιωμένη έκδ. 1983)
 Economics: An Introductory Analysis (1948) McGraw–Hill, ISBN 0-07-074741-5 ; με τον Γουίλιαμ Νορντχάους (από το 1985), McGraw–Hill (18η εκδ., 2004) ISBN 0-07-287205-5
 Linear Programming and Economic Analysis (1958) με τον Ρόμπερτ Ντόρφμαν και το Ρόμπερτ Σόλοου , McGraw–Hill
 The Collected Scientific Papers of Paul A. Samuelson, MIT Press. Volume I, 1937–mid-1964 (1966); Volume II, 1937–mid-1964 (1966); Volume III, mid-1964–1970 (1970); Volume IV, 1971–76 (1977); Volume V, 1977–1985 (1986); v. VI and VIII, 1986– (σε ετοιμασία)
 Inside the Economist's Mind: Conversations with Eminent Economists (2007) με το Γουίλιαμ Α. Μπάρνετ, Blackwell Publishing, ISBN 1-4051-5917-0

Βιβλιογραφία 
 Φίσερ, Στ., 1987, "Samuelson, Paul Anthony," The New Palgrave: A Dictionary of Economics, v. 4, Macmillan, pp. 234–41
 Σιλκ, Λ., The Economists New York: Basic Books, (1976).
 Σόμπελ Ρ., The Worldly Economists New York: Free Press, (1980).
 Φάσφελντ Ντ., 2002, "The Neoclassical Synthesis." "The Age of the Economist", Ed 9, Addison Wesley, pp. 198–201

Εξωτερικοί σύνδεσμοι 

 Νεκρολογία στο "Βήμα" (από τη New York Times, 14 Δεκεμβρίου 2009.
 Βιογραφία στο Nobel e-Museum 
 Νόμπελ 1970  (Δελτίο τύπου)
 Βιογραφία
 Το επιστημονικό του έργο.
 Βιογραφία
 Beginning of a New World Epoch –Το τελευταίο του άρθρο
 Economy: End of The Recession Around the Corner? – Paul Samuelson
 Economy: Past Stormy Weather and What May Follow – Paul Samuelson
 Happy Economic Recovery vs. An Anemic One – Paul Samuelson 
 Why No One Can Guess When Main Street Recovery will Occur – Paul Samuelson
 Early Economic Recovery: Fiction or Fact – Paul Samuelson
 Nobel-winning economist Paul A. Samuelson dies at age 94

Αμερικανοί οικονομολόγοι
Βραβευμένοι με Νόμπελ Οικονομικών Επιστημών